Anastasi wa Persia na wenzake 70 (walifariki Resafa, Syria, 22 Januari 628) walikuwa Wakristo waliouawa na Wasasanidi kwa ajili ya imani yao. Anastasi alizaliwa Ray, Iran akiwa mtoto wa majusi Bau. Akiwa askari wa mfalme Khosrau II (590–628) alishiriki kuteka Yerusalemu (Israeli) na msalaba wa Yesu (614). Katika tukio hilo alichochewa kujua habari za Ukristo na hatimaye kuzisadiki. Alipobatizwa na Modesti wa Yerusalemu alibadilisha jina lake Magundat kuwa Anastasi kwa heshima ya ufufuko wa Yesu. Miaka 7 baada ya kujiunga na monasteri alijisikia hamu ya kufia dini yake mpya akaenda Kaisarea Baharini, aliposhambulia makuhani wa Uzoroasta, dini yake ya zamani. Walimtesa vikali ili arudie dini hiyo, lakini alikataa. Hapo alipelekwa kwenye mto Eufrate na kumtesa tena pamoja na kumuahidia vyeo vikubwa jeshini, lakini alizidi kukataa. Hapo walimnyonga na kumkata kichwa pamoja na wengine sabini. Tangu kale wanaheshimiwa na Wakatoliki na Waorthodoksi kama watakatifu wafiadini. Sikukuu yao huadhimishwa tarehe 22 Januari. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Martyrologium Romanum Howard-Johnston, James (2010). "ḴOSROW II". Encyclopaedia Iranica, Online Edition. http://www.iranicaonline.org/articles/khosrow-ii.